text: [{"text_idx": "#000004", "text": "Torbee darbe guutuu biyyattii keessatti hanqina boba\u2019aa uumuuf bootteewwan booba\u2019aa gara biyyaa galchanis tahee kanneen biyya keessatti raabsan sochii tokkollee akka hin gone duulli jalqabamuun ni yaadatama."}, {"text_idx": "#000005", "text": "Duulli kun naannoo Oromiyaa fi Amaaraa keessaatti bootteewwan boba\u2019aa akka biyya keessaa hin sochoonee fi kan JIbuutii fi Suudaan irraayyis akka hin seenne godhamaa turee jira. Kanuma hordofuun buufataalee magaalota adda addaatti hanqinni boba\u2019aa cimaan mudatuunis beekameera. Gama biraatiin hanqina boba\u2019aa muudate kana irraan kan kahe mootummaan booba\u2019aa kuufame faayyadamaa ture."}, {"text_idx": "#000006", "text": "Duulli uggura booba\u2019aa kun kan itti fufu yoo tahe dinagdee mootummaa irratti dhiibbaa guddaa uumuu danda\u2019a jedhamee waan amanamee fi akkasumas guutuu biyyaatitti hojii irra akka oolu sababaa jedhuun uggurri kun torbee tokkoof kan dheereffame tahuu odeeyfannoon argame ni addeessa."}]